de venis avium. 



569 



In quibus speciminibus omnibus diametrus venae iugularis dextrae, 

 iam in summa colli parte bis terve maior, quam diametrus sinistrae, quo 

 propius pectori, eo magis positive et relative accrescit. Quae differen- 

 tia non nisi in ipsius pectoris regione, ubi truncus sinister venam oeso- 

 phagi longitudinalem sinistram recipit, aliquantulum diminuitur. 



§ 64. 



Quod denique attinet ad regulam tertiam, mihimet non conti- 

 git, ut avem ullam singula tantum vena iugulari praeditam invene- 

 rim, et saltem Picum viridem, cuius quidem generis alias species tres, 

 Picum Martium, Picum maiorem et Picum medium, una tantum 

 vena iugulari et quidem dextra praditas esse Rathkius *) docet, non 

 huc, sed ad regulam secundam pertinentem cognovi (cf. Tab. XLIX. 

 Fig. II). 



VENAE TRUNCOS IUGULARIUM PETENTES. 

 1. VENAE LINGUALES. 

 § 65. 



Venae linguales interdum, ut supra ostendi, non in venas cepha- 

 licas, sed in ineuntes iugulares effunduntur, e. g. in Falcone Milvo. 

 Aliis in casibus altera earum ad venam cephalicam anteriorem sui late- 

 ralis, altera ad iugularem currit, et quidem modo ita, ut dextra iugula- 

 rem, sinistra cephalicam anteriorem petat, ut e. g. in Corvo Cornice, 

 modo vero ita, ut obverse sinistra ad iugularem, dextra ad cephalicam 

 anteriorem sui lateris fluat, ut in Pico viridi (cf. Tab. XLIX. Fig. II). 



2. VENAE OCCIPITOCOLLARES. 



(Cfr. Tab. XXXVI. Fig. III.) 

 § 66. 



Constitutae ramo supra descripto a venis occipitalibus lateralibus 

 deorsum et extrorsum abeunte decurrunt sub musculis complexis 



*) I. c. pag-. 7. 



voi. xxi. p. ii. 72 



